রাজ্যে একসময় মাছ চাষের কোনও বড় জলাশয় ছিল না। ফলে সমস্যায় পড়তে হত মাছ চাষীদের। কিন্তু গত চার বছরে সেই সমস্যার সমাধান হয়েছে। এছাড়া সরকার থেকে মাছের পোনা বিতরণ করায় বেড়েছে মাছের উৎপাদনও।
 ওয়েব ডেস্ক: রাজ্যে একসময় মাছ চাষের কোনও বড় জলাশয় ছিল না। ফলে সমস্যায় পড়তে হত মাছ চাষীদের। কিন্তু গত চার বছরে সেই সমস্যার সমাধান হয়েছে। এছাড়া সরকার থেকে মাছের পোনা বিতরণ করায় বেড়েছে মাছের উৎপাদনও। ৩৩ হাজার জলাশয়ে দেওয়া হয়েছে ১ হাজার লাখ মাছের পোনা। শুধু মাছের পোনাই নয়, মাছের খাবারও দেওয়া হয় রাজ্য সরকারের পক্ষ থেকে। সেইসব খাবারে উপযুক্ত পুষ্টির সমতা থাকে বলে মাছের ফলনও অনেক বেশি হয়। মাছ চাষের জন্য রাজ্য সরকার চালু করেছে 'জল ধরো জল ভরো প্রকল্প'। এই প্রকল্পের আওতায় ২৩ হাজার পুকুরে মাছের পোনা ছাড়া হয়েছে। বড় জলাধার তৈরি হওয়ায় বেড়েছে বর মাছের উতপাদন। গত চার বছরে ২৪৫টি বড় জলাধার তৈরি করা হয়। ভবিষ্যতে মাছ চাষের আরও উন্নতি করতে ব্লক পর্যায়ে তৈরি করা হয়েছে ল্যাবরেটরি।